ועידת פוטסדאם

**ועידת פוטסדאם** היא אחת הוועידות הבינלאומיות שהתכנסו בסוף מלחמת העולם השנייה כדי לכונן הסדרים בינלאומיים חדשים. היא התכנסה ב-17 ביולי 1945 בארמון צציליינהוף בעיר פוטסדאם על אדמת גרמניה הכבושה, לא רחוק מברלין. מועד פתיחת הוועידה היה תשעה שבועות אחרי כניעת גרמניה הנאצית, בשעה שארצות הברית עדיין נלחמה ביפן. הוועידה ננעלה ב-2 באוגוסט. ארבעה ימים לאחר הנעילה הטילה ארצות הברית פצצת אטום על העיר הירושימה, לאחר שבמהלך הוועידה פרסמה ארצות הברית אולטימטום.

הוועידה הייתה "סיר לחץ" קשה במיוחד, אף יותר מוועידת יאלטה. בוועידת פוטסדאם (לאחר כניעת גרמניה) כבר בא לידי ביטוי המתח הגלוי בין שתי מעצמות העל. לנציגי המעצמות – וינסטון צ'רצ'יל (אשר הוחלף ב-28 ביולי על ידי ממשיכו קלמנט אטלי לאחר שהפסיד בבחירות בבריטניה), מנהיג ברית המועצות סטלין ונשיא ארצות הברית הארי טרומן – היה ברור כי בשאלות העיקריות לא ניתן להגיע להסכם, וכי יש להשאירן פתוחות. סטלין, שכוחותיו שלטו כבר בכל מזרח אירופה, הבין כי שום גורם לא יוכל לדחוק אותו ממעמדו. הוא זעם על הפסקת הסיוע האמריקני, ועל נוכחות הצבא האמריקני במערב ברלין, בתוך שטח הכיבוש של הצבא האדום. סטלין האמין כי רק יד נוקשה תוכל לכופף את עמדת טרומן ואטלי, ואכן ועידת פוטסדאם, כמו ועידת יאלטה, הייתה ניצחון מובהק לסטלין.
המערב עדיין לא היה מודע לכוונותיו של סטלין (מלבד וינסטון צ'רצ'יל, שהביע בפומבי את דעותיו על סטלין). למרות זאת, יש היסטוריונים שטוענים כי מטרתה של פצצת האטום השנייה שהוטלה על נגסאקי לאחר סיום הוועידה הייתה איתות לברית המועצות כתוצאה מהדיונים.

## החלטות

#שאלת גרמניה – אושרה מחדש חלוקתה לאזורי כיבוש ופעולת ועדת פיקוח משותפת, אך לכל מעצמה סמכות בלעדית על האזור שבפיקוחה. הוחלט על תהליך דה-נאציפיקציה בגרמניה והעמדת פושעי המלחמה למשפט.
#תשלום פיצויים – הפיצויים לברית המועצות ושאר הארצות שנפגעו מגרמניה יהיה מתוך הרכוש והציוד שבאזורי הכיבוש. גרמניה תחשב "כיחידה כלכלית אחת שלמה" (הדבר לא מומש).
#עניין פולין – אושרו מחדש הסכמי ועידת יאלטה. פרוסיה תחולק בין ברית המועצות לפולין, גבולה המערבי של פולין הורחק. המערב הכיר במשטר הפרו-קומוניסטי בפולין (בתנאי שיכלול נציגים מן הממשלה הפולנית הגולה).
#חוזי שלום – שרי החוץ יחלו בדיונים לחתימה על חוזי שלום עם גרורותיה של גרמניה (פינלנד, רומניה ובולגריה) ושילובן במסגרת האומות המאוחדות.
#יפן – הוחלט להגביר את המלחמה נגדה ולהקים פיקוד ימי משותף כדי לארגן פלישה ליפן, במהירות האפשרית, בשיתוף ברית המועצות.

## משמעות הוועידה
יש הרואים בוועידה ניצחון גדול לסובייטים, כמו ועידת יאלטה, שכן נוכחות ברית המועצות והקומוניזם במזרח אירופה הפכה לעובדה והמערב לא הצליח למנוע זאת. חלוקת גרמניה הפכה גם היא לעובדה כפי שרצה סטלין. גם באשר לפולין יצא סטלין מנצח. המערב יכול היה לזקוף לזכותו את דחיקת הסובייטים מאפריקה (סטלין היה מעוניין במשטר נאמנות סובייטי על לוב) ואת עצירת הסובייטים במרכז אירופה.

## לקריאה נוספת
* מייקל דובס, **שישה חודשים ב-1945**, תרגמה כרמית גיא, ספרית אפקים, עם עובד, 2017.

## קישורים חיצוניים

*  המנהיגים מתכנסים לוועידת פוטסדאם, ארכיון הסרטונים של AP (התחלה 3:51)
*  ועידת פוטסדאם, אוגוסט 1945, ארכיון הסרטונים של AP
* 


* Agreements of the Berlin (Potsdam) Conference
* Truman and the Potsdam Conference
* Annotated bibliography for the Potsdam Conference from the Alsos Digital Library
* The Potsdam Conference, July – August 1945 on navy.mil
* United States Department of State Foreign relations of the United States : diplomatic papers : the Conference of Berlin (the Potsdam Conference) 1945 Volume I Washington, D.C.: U.S. Government Printing Office, 1945
* United States Department of State Foreign relations of the United States : diplomatic papers : the Conference of Berlin (the Potsdam Conference) 1945 Volume II Washington, D.C.: U.S. Government Printing Office, 1945
* European Advisory Commission, Austria, Germany Foreign relations of the United States : diplomatic papers, 1945.
* Cornerstone of Steel, *[[Time (magazine)|Time]]* magazine, 21 January 1946
* Cost of Defeat, *[[Time (magazine)|Time]]* magazine, 8 April 1946
* Pas de Pagaille! *[[Time (magazine)|Time]]* magazine, 28 July 1947
* Interview with James W. Riddleberger Chief, Division of Central European Affairs, U.S. Dept. of State, 1944–47
* "The Myth of Potsdam," in B. Heuser et al., eds., Myths in History (Providence, Rhode Island and Oxford: Berghahn, 1998)
* "The United States, France, and the Question of German Power, 1945–1960," in Stephen Schuker, ed., Deutschland und Frankreich vom Konflikt zur Aussöhnung: Die Gestaltung der westeuropäischen Sicherheit 1914–1963, Schriften des Historischen Kollegs, Kolloquien 46 (Munich: Oldenbourg, 2000).
* U.S. Economic Policy Towards defeated countries April 1946.
*  Lebensraum
* EDSITEment's lesson Sources of Discord, 1945-1945


קטגוריה:ארצות הברית במלחמת העולם השנייה
קטגוריה:ארצות הברית: יחסי חוץ
קטגוריה:ברית המועצות במלחמת העולם השנייה
קטגוריה:ברית המועצות: יחסי חוץ
קטגוריה:הממלכה המאוחדת במלחמת העולם השנייה
קטגוריה:הממלכה המאוחדת: יחסי חוץ
קטגוריה:המלחמה הקרה
פוטסדאם
קטגוריה:פוטסדאם: היסטוריה
קטגוריה:1945 בגרמניה
קטגוריה:מלחמת העולם השנייה: 1945
קטגוריה:סיום מלחמת העולם השנייה
קטגוריה:בעקבות מלחמת העולם השנייה
קטגוריה:שלטון הכיבוש של בעלות הברית בגרמניה
קטגוריה:יחסי ברית המועצות – הממלכה המאוחדת
קטגוריה:יחסי ארצות הברית – ברית המועצות